open-index/open-wikipedia-markdown huggingface dataset:
Christina Applegate

**Christina Applegate** (født 1971) er en amerikansk skuespiller. Hun har vunnet en Emmy Award, og har også blitt nominert til Tony Award, Golden Globe, Screen Actors Guild Award og Satellite Award i flere kategorier.

Christina er spesielt kjent for rollen som Kelly Bundy i situasjonskomedien *[[Married... with Children]]*. Siden det har hun fått et etablert karriere innenfor tv og film, med roller i filmer som *[[Farce of the Penguins]]*, *[[Mars Attacks!]]*, **, *[[The Sweetest Thing]]* og ikke minst som hovedrolleinnehaver i TV-serien *[[Samantha Who?]]*.

Applegate har også hatt en gjesterolle i tv-serien *[[Venner for livet]]*. Hun spilte da rollen som Amy Green, søsteren til Rachel Green (spilt av Jennifer Aniston), og hun vant en Emmy Award som beste gjesterolle i komedieserie i 2003 for innsatsen.

## Personlig liv
Applegate ble i 2007 kjæreste med musikeren Martyn LeNoble, og de forlovet seg 14. februar 2010. Den 27. januar 2011 fikk paret sitt første barn, datteren Sadie Grace LeNoble.

Applegate fikk sommeren 2021 påvist sykdommen multippel sklerose.

## Filmografi

## Referanser


## Eksterne lenker
*
Slaget om San Pietro

**Slaget om San Pietro** (8. desember, 1943 til 17. desember, 1943) var et stort slag kjempet under andre verdenskrig, som en del av Operasjon Shingle. Det stod mellom De allierte styrkene, og de sterkt tilbaktrukne posisjonene til tyskernes Vinterlinjen. Slaget stod sør i Liridalen og nær byen San Pietro, derav navnet.
Jon Ranheimsæter

**Jon Ranheimsæter** (født 5. april 1947) er en norsk tegner, illustratør og barnebokforfatter som siden 1975 har bodd og arbeidet i Danmark.

Jon Ranheimsæter er sønn av tegneren og grafikeren Ørnulf Ranheimsæter. Han studerte engelsk, spansk og religionshistorie ved Universitetet i Oslo. Etter å ha vært forlagsredaktør i et lite norsk forlag fra 1973 til 1975, ble han student ved Den grafiske Højskole i København der han var ferdig i 1977. Han var siden avistegner i det danske Dagbladet Børsen og ble frilans illustratør i 1984, samme år som han debuterte med bildeboka *Kong Midas har æselører*. Han har etter det illustrert en stor mengde bøker for barn, deriblant *Hvordan hvalen fik sin snævre hals* til tekst av Rudyard Kipling, ei bok som kom på norsk i 1988 under tittelen *Hvordan hvalen fikk sin trange hals*, tegneserien *Drengen der ville være bange* i 1989, Jon Sveinbjørn Jonssons bøker om Rein og Jørn Jensens lettlestbøker om fotballspilleren Kasper. Han har også tegnet til en rekke bildebøker og nyillustrert de danske oversettelsene av Arne Svingens populære bøker om Hubert.

Jon Ranheimsæters tegninger er utført med strek i svart tusj og fargelagt med vannfarger. Det uhøytidelige og folkelige uttrykket er tydelig påvirket av humoristiske tegneserier der formidlingen er viktigst. Andre representanter for denne stilen er danske Claus Deleuran med flere.

## Priser (utvalg)
* 1989 – *[[Kulturministeriets Illustratørpris|Kulturministeriets Illustratorpris]]*
* 1988 – *[[Gyldendals boklegat for barnebokforfattere]]*

## Eksterne lenker
* Jon Ranheimsæter om seg selv (på dansk)
Helen Baxendale

**Helen Victoria Baxendale** (født 7. juni 1970 i Pontefract i West Riding of Yorkshire) er en britisk skuespiller. Hun er kjent for roller på serier som *[[Cardiac Arrest]]*, *[[Venner for livet]]* og *[[Cold Feet]]*. 

Da hun var liten ønsket hun å bli en ballettdanser. Hun gikk på Elmhurst School for Dance, men droppet ut i en alder av sytten for å satse på en skuespillerkarriere i stedet. Hun begynte på Bristol Old Vic Theatre School, og jobbet senere på Glasgow Citizens Theatre fra 1992 til 1993. Etter at hun gjorde suksess her fikk hun en rolle i TV-serien *[[Cardiac Arrest]]* som Claire Maitland. For denne rollen ble hun nominert til en BAFTA Scotland i 1995. 

## Filmografi

## Referanser


## Eksterne lenker
* 
*
Xiphophorus

* Cortez' sverddrager
* gul sverddrager
* indianerplaty
* montezumasverddrager
* platy
* sverddrager

***Xiphophorus*** er en gruppe levendefødende tannkarper som finnes i Mellom og Sør-Amerika. De fleste artene er endog fra Mexico. De fleste har populærnavnene sverddrager eller platy. Dette kommer av at hannene på en del av artene har sverd på nedsiden av halefinnen, dermed sverddrager. De artene uten dette fenomenet har navnet platy. De blir ennå beskrevet nye arter i familien. Lengden variere på de minste fra 3 cm til 25 cm. *Xiphophorus mayae* er registret over 20 cm, men også *Xiphophorus helleri* og *Xiphohorus montezumae* blir tilsvarende stor i visse biotoper. Merk at det er store individuelle forskjeller på artene fra biotop til biotop både på lengde, farge og utseende generelt. Det kan også være store individuelle forskjeller fra en enkelt biotop. Noen steder i Mexico finnes det store innsjøer med mange forskjellige stammer av *Xiphophorus helleri*. Det er helt normalt i naturen at en hann har kontroll over en store gruppe hunner, gjerne oppimot 50 hunner. Fenomenet ligner mye på løvene. Det gjelder både *Xiphophorus helleri* og *Xiphophorus montezumae*. Andre biotoper virker det som hanner og hunner er separert fra hverandre og møtes tilfeldig.

Innenfor de store sverddrager-artene finnes det morfer, dette er hanner som utvikler seg tidlig, og er mindre enn det normale. Utvikler seg tidlig for å kunne formere seg raskere. Dette fenomenet ser ut til å være unikt for akvariehobbyen, og oppstår nok sjeldent i naturen. Spesielt alt for små akvarier hemmer veksten på de store artene. Dessuten er ofte sverddragerne og platyene i butikken en hybrid mellom flere arter innenfor slekten. Hybrid er en krysning av flere arter, og siden genetikken er lik innenfor *Xiphophorus* kan artene krysses. Men så lenge de har muligheten til å formere seg normalt innenfor egen art, vil de normalt unngå å krysse seg. De finns tilfeller av krysning i naturen, dette var slik *Xiphophorus mixei* ble til.

## Eksterne lenker
*
Highlife

**Highlife** er en afrikansk musikkstil, som oppstod i Ghana i 1920-årene. Musikkstilen spredte seg senere til Sierra Leone, Nigeria og andre vestafrikanske land. Opphavet til highlife-musikken de såkalte palm-wine orkestrene og ulike brassband, som turnerte i Ghana på slutten av 1800-tallet.

Highlife kjennetegnes ved jazzinspirerte blåserrekker og at bandene har mange gitarer. Gitarene spiller gjerne ulike melodier, som veves sammen til én felles melodi (såkalt inter-locking). I tillegg blandes ofte tradisjonelle rytmer inn i musikken. I nyere tid har mange orkestere tatt i bruk synthesizere og trommemaskiner. I kjølvannet av dette har det oppstått en ny stilart, kalt hiplife, som er en kombinasjon av highlife og hiphop.

## Kjente highlife-artister
* Koo Nimo (Daniel Amponsah)
* The African Brothers Band
* Charles Amoah
* Solomon Ilori
* Jerry Hansen and The Ramblers
* E.T. Mensah
* Osibisa
* The Sweet Talks
* Daddy Lumba
* Alhaji K. Frimpong
* C.K. Mann
* Bobby Benson

## Kilder
* Agordoh, A.A. (2002). Studies in African Music (Revised Edition). Ho: New Age Publication.

## Eksterne lenker
*
SortlandsAvisa

***SortlandsAvisa*** var en politisk uavhengig avis som ble utgitt på Sortland i Nordland. Avisen dekket Sortland kommune, og kom ut hver torsdag. Ansvarlig redaktør var Geir Bjørn Nilsen. Avisen kom ut med sitt første nummer 10. januar 2008. Grunnlegger og daværende redaktør av SortlandsAvisa var Gard Lehne Borch Michalsen som nå driver medienettstedet Medier24. Avisen ble trykket ved HTG Trykk AS i Harstad.

SortlandsAvisa kom med sitt siste nummer i juli 2017. – Våre annonsører og abonnenter blir stadig mer digitale. Det samme må vi være, sa ansvarlig redaktør Geir Bjørn Nilsen i Vesterålen Online (VOL) og SortlandsAvisa om endringen, som ble kunngjort 29. juni 2017. Årsaken til nedleggelsen var Vesterålen Online sin plussløsning, som ble innført 30. januar 2017. Løsningen ga raskt mange nye abonnenter. Innholdet fra SortlandsAvisa flyttes over på VOL. Papirutgaven til SortlandsAvisa vil i fremtiden komme som flere sesongtilpassede magasiner.

## Redaktører
* Januar 2008–september 2013: Gard Borch Michalsen
* September 2013–desember 2013: Erik Jenssen (konstituert)
* Januar 2013–juli 2016: Thor Anders Angelsen
* Juli 2016–desember 2016: Sanna Drogset Børstad (konstituert)
* Januar 2017– juni 2017: Geir Bjørn Nilsen

## Opplag
Bekreftede netto opplagstall fra Norsk Opplagskontroll og Landslaget for Lokalaviser. 
*2008: 1&nbsp;189
*2009: 1&nbsp;569
*2010: 1&nbsp;598
*2011: 1&nbsp;581
*2012: 1&nbsp;555 
*2013: 1&nbsp;534
*2014: 1&nbsp;436
*2015: 1&nbsp;275
*2016: 1&nbsp;178

## Andre aviser i Vesterålen
**[[Andøyposten]]*
**[[Bladet Vesterålen]]*
**[[Vesteraalens Avis]]*
**[[Vesterålen Online]]*
**[[Øksnesavisa]]*

## Referanser


## Eksterne lenker
* ''SortlandsAvisa''
Fylkesvei 2670

**Fylkesvei 2670** går mellom Lesjaskog og Bjølverud i Lesja kommune.

Frem til 2019 hadde veien betegnelsen fylkesvei 519 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 519 (andre betydninger)

I Norge finnes **fylkesvei 519** i de følgende fylkene:

*Fylkesvei 519 (Oppland)
*Rogaland (primær fylkesvei)
*Fylkesvei 519 (Rogaland) (før 1. januar 2010}
Ballblom

**Ballblom** (*Trollius europaeus*) er en flerårig plante i soleiefamilien som vokser i fuktige og næringsrike enger og fjellier over det meste av Norden, i fjellområder i Europa for øvrig og i det vestlige Asia. 

Ballblomen er fylkesblomst i Troms.

## Utseende

Ballblomen har en rak, opptil 70 cm høy stengel, ofte med sidegrener. Den blomstrer i juni og juli med 3 cm brede og kuleformede blomster, med 12-15 sterkt gulfargede begerblad som dekker hverandre som bladene i et kålhode. Innenfor begerbladene ligger noen uanselige, egentlige kronblad. 

## Økologi
Blomsteren er svakt velluktende og trekker til seg insekter, men kan bare bli pollinert av blomsterfluer av slekten  *[[chiastocheta]]* («ballblomfluer»), og kan ikke formere seg uten disse fluene. Disse fluene er små og greier å krype mellom alle lagene av blomsterblad i ballblomen. Det er fire kjente *chiastocheta*-arter i Norden. Ballblomfluene er på sin side helt avhengig av at larvene får spise blomsterfrø fra ballblomen. Denne typen gjensidig avhengighet er kalt obligat mutualisme. 

På samme måte som bekkeblom inneholder ballblom giftstoffet anemonol, så ballblomen får stå i fred for beitedyr. 

Ballblomen hører til høystaudevegetasjonen i fjellbjørkeskogen. Under barskoggrensa kan den samme vegetasjonstypen bli dominert av storvokst, men glissen granskog.

## Utbredelse
Ballblom trenger frodig eng eller skogsmark, og siden slik mark mange steder er oppdyrket, finnes ballblomen i dag helst i fjellområde og nordover i Norden. Den mangler lengst sør og vest i Norge, øst i Sverige og i indre Finland. Arten forekommer ellers i Europa, sørover helst i fjellstrøkene, og i det vestlige Asia.

## Referanser


## Kilder
* Johannes Lid *Norsk og svensk flora* Det Norske Samlaget 1974 ISBN 82-521-0297-2
* C.A:M. Lideman *Nordens Flora*  Gyldendal Norsk Forlag 1977 ISBN 82-05-08681-8
* Knut Fægri: *Norges planter* J.W. Cappelens Forlag 1958

## Eksterne lenker
* 
* Nettflora – ballblom
Fylkesvei 576 (Rogaland)

**Fylkesvei 576 (Fv576) i [[Rogaland]]** gikk mellom Østhus og Hodne i Rennesøy kommune. Veien var 1,5&nbsp;km lang.

2019 ble veien del av fylkesvei 4620.

## Kommuner og knutepunkter

* Østhus
*Endepunkt Hodne

## Referanser


## Eksterne lenker
* Vegvesenets vegkart
Ray Park

**Raymond Park** (født 23. august 1974 i Glasgow, Skottland) er en britisk stuntmann og kampsportutøver. Han bodde i Govan i Glasgow fram til han var syv år, da flyttet familien til London. På denne tiden begynte han med kampsport.

Han har dukket opp i en del filmer, hans mest kjente rolle er nok Darth Maul i *[[Star Wars Episode I: Den skjulte trussel]]*. Selv om karakteren hadde en del replikker ble stemmen til karakteren spilt av Peter Serafinowicz. Han spilte også rollen som Toad i *[[X-Men]]*.

Ray Park bor i dag i Los Angeles sammen med sin kone og to barn.

## Eksterne lenker
* 
*
Terence Stamp

**Terence Henry Stamp** (1938–2025) var en britisk skuespiller primært kjent fra film. Han medvirket i både britiske og amerikanske filmer. Han fikk sitt gjennombrudd i ''Billy Budd'' og huskes også fra rollen som general Zod i de to første ''Supermann''-filmene, samt biroller i ''Wall Street'' og *[[Young Guns (film)|Young Guns]].*

Stamp, eldstemann av fem barn, ble født den 22. juli 1938 i Stepney i London. Foreldrene var Ethel Esther og Thomas Stamp. Chris Stamp (1942-2012), manager for The Who og Jimi Hendrix, var hans bror. Siden faren var borte i lengre perioder i Handelsflåten ble Terence oppdratt av moren, bestemoren og tantene. Han idoliserte skuespiller Gary Cooper gjennom barndommen, etter at han og moren hadde sett *[[Beau Geste (film fra 1939)|Beau Geste]]* på kino. En annen tidlig inspirasjon var James Dean.

Han fikk sin filmdebut i Peter Ustinovs filmatisering av *[[Billy Budd (film)|Billy Budd]]* i 1962. Hans tolkning av tittelkarakteren ga ham en nominasjon til en Oscar. Etter dette var han motspiller til Laurence Oliver i *[[Term of Trial]]*.

Han har spilt i en rekke forskjellige filmer, blant annet i roller som General Zod i *[[Superman II]]* og Finis Valorum i *[[Star Wars Episode I: Den skjulte trussel]]*.

## Referanser


## Eksterne lenker
* 
*
Sala Baker

**Sala Baker** (født 22. september 1976) er en skuespiller og stuntmann fra Wellington i New Zealand. Han ble opprinnelig hyret inn som én av mange stuntmenn i Ringenes herre-filmtrilogien, hvor han endte opp med å spille rollen som Sauron som faktisk er tittelkarakteren. I tillegg spilte han en rekke forskjellige orker, en gondorsk mann og en rohansk mann. Baker har også utført stunt i filmer som Legenden om Narnia – Løven, heksa og klesskapet og to av Pirates of the Caribbean-filmene.

## Eksterne lenker
*
Evan Parke

**Evan Parke** (født **Evan Dexter O'Neal Parke** 2. januar 1968 i Kingston) er en jamaicansk skuespiller kjent for rollen som Mr. Hayes i filmen *[[King Kong (2005)|King Kong]]*. 

Han tok sin utdannelse ved Cornell University i Ithaca. 

Han spilte rollen som Gunnar i *[[Planet of the Apes]]*. Både i denne, og i *King Kong* blir hans karakter drept av en gorilla. 

Han har også hatt småroller i filmer som *[[The Cider House Rules|Siderhusreglene]]*, *[[The Replacements]]*, *[[Fellowship]]* og *[[Kiss Kiss, Bang Bang]]*

## Eksterne lenker
*
Internasjonal engelsk

:*«Vanlig engelsk» omdirigeres hit, se også [[engelsk]] og [[standard engelsk]]*
**Internasjonal engelsk** er det engelske språkets konsept om global kommunikasjon mellom en rekke engelske dialekter, og også bevegelsen mot en internasjonal standard for språket. Det omtales også som **global engelsk**, **verdensengelsk**, **vanlig engelsk** og **generell engelsk**. Noen ganger viser disse uttrykkene til mønsteret i variasjonen av engelsk som snakkes rundt om i verden.

Noen ganger viser internasjonal engelsk og flere av de relaterte ovennevnte uttrykkene til en ønsket standard, nemlig standard engelsk, men det er ingen konsensus for dette målet.

## Historisk bakgrunn
Det moderne konseptet med internasjonal engelsk finnes ikke isolert sett, men er produktet av århundre med utvikling av det engelske språket.

Engelsk utviklet seg fra en rekke vestgermanske dialekter talt av anglerne, sakserne og jydene, som ankom fra Europas fastland i det 5. århundre. Disse dialektene ble i begynnelsen kjent som *Englisc* (bokstavelig «anglish»), språket som i dag blir kalt anglosaksisk eller gammelengelsk (språket som diktet *[[Beowulf]]* er skrevet på). Engelsk er derfor nærmere relatert til vestfrisisk enn noe annet moderne språk, selv om mindre enn en fjerdedel av moderne engelsks vokabular deles med vestfrisisk eller andre vestgermanske språk på grunn av omfattende låning fra norrønt, normannisk, latin og andre språk. Det var under vikinginvasjonene under den anglosaksiske perioden at gammelengelsk ble påvirket av kontakten med norrønt, en gruppe vestgermanske språk talt av vikingene, som kom til å kontrollere en stor region nord i England kjent som Danelagen. Deler av ordforrådet som kom inn i engelsk fra norrønt (blant annet pronomenene *she*, *they* og *them*) kan derfor tilskrives vikingokkupasjonen – som kom og gikk – av Nord-England i løpet av århundrene før normannererobringen (se f.eks. Knut II av Danmark). Like etter normannererobringen i 1066 opphørte *englisc språket* å være et litterært språk og ble erstattet av normannisk, som da ble det skrevne språket i England. I løpet av normannerperioden opptok engelsk en betydelig bestanddel av det franske vokabularet (anslagsvis en tredjedel av moderne engelsks vokabular). Med dette nye ordforrådet, ytterligere vokabular lånt fra latin (med gresk, ytterligere en tredjedel av moderne engelsks vokabular, selv om det var noen låninger fra latin og gresk fra lenger tilbake i tid), en forenklet grammatikk og bruk av de franske ortografiske konvensjonene i stedet for gammelengelsk ortografi, ble språket til mellomengelsk (Geoffrey Chaucers språk). Engelskens «problemer» som et skriftlig språk begynte derfor i Høymiddelalderen, når franske ortografiske konvensjoner ble brukt for å stave et språk hvis originale og mer passende ortografi hadde blitt glemt etter århundrer uten å ha vært brukt.
Kyle Chandler

**Kyle Martin Chandler** (født 1965) er en amerikansk skuespiller kjent for roller i TV-serier som *[[Morgenutgaven]]* og *[[Friday Night Lights]]*. 

Chandler ble født i Buffalo i New York. Foreldrene var Sally, en hundetrener, og Edward Chandler, en gårdseier. Han er gift med Katherine Chandler og de har to barn sammen, Sydney og Sawyer.

Chandlers første større rolle på fjernsyn var i TV-serien *[[Homefront]]*. Han medvirket også i de kortlevende TV-seriene *[[What About Joan]]* og *[[The Lyon's Den]]*. Han spilte også i filmen *[[King Kong (2005)|King Kong]]* i rollen som Bruce Baxter.

## Filmografi
* 2008 *[[The Day the Earth Stood Still (2008)|The Day the Earth Stood Still]]*
* 2011 *[[Super 8]]*
* 2012 *[[Operasjon Argo]]*
* 2012 *[[Zero Dark Thirty]]*
* 2013 *[[Broken City]]*
* 2013 *[[The Spectacular Now]]*
* 2013 *[[The Wolf of Wall Street]]*
* 2015 *[[Carol (film)|Carol]]*
* 2016 *[[Manchester by the Sea]]*
* 2020 *[[The Midnight Sky]]*

## Referanser


## Eksterne lenker
*
Standard engelsk

**Standard engelsk** er et uttrykk som generelt anvendes for en form for engelsk som er tiltenkt å være en norm for utdannede brukere. Det finnes intet regelsett eller vokabular for en antatt «standard engelsk», fordi, til forskjell fra språk som fransk, italiensk, spansk eller nederlandsk, så har ikke engelsk et styrende råd (se *[[Académie française]]*, *[[Real Academia Española]]*, *[[Den nederlandske språkunion]]*, *[[Norsk språkråd]]*) for å etablere bruken.
Jamie Bell

**Jamie Bell** (født 14. mars 1986) er en engelsk skuespiller. Han er mest kjent for å spille rollen som tittelkarakteren i *[[Billy Elliot]]* som han vant en BAFTA-pris for.

I 2002 spilte han i filmen Deathwatch, Han spilte også rollen som *Jimmy* i King Kong i 2005, og *K* i Nymphomaniac i 2013. Han fikk en mindre rolle i Flags of Our Fathers i 2006. I 2008 spilte han i filmen Jumper

I 2008 spilte han i krigsfilmen Defiance - Den ukjente kampen om andre verdenskrig, sammen med Daniel Craig og Liev Schreiber. I 2011 fikk han en rolle i På eventyr med Tintin: Enhjørningens hemmelighet.

Og i 2012 spilte han i actionfilmen Man on a Ledge mot Sam Worthington, og i 2013 fikk han en rolle i thrilleren Snowpiercer sammen med Chris Evans. I 2015 spilte han mot Miles Teller og Michael B. Jordan i Fantastic Four og i 2019 fikk han rollen som Bernie Taupin i filmen Rocketman.

## Referanser


## Eksterne lenker
*
Sean Astin

**Sean Astin** (født **Sean Patrick Duke** 25. februar 1971) er en amerikansk skuespiller, regissør og Oscar-nominert produsent. Han spilte rollene som Mikey Walsh i *[[The Goonies]]*, tittelkarakteren i *[[Rudy]]*, Samvis Gamgod i Ringenes herre-filmtrilogien og Lynn McGill i femte sesong av TV-serien *[[24 (TV-serie)|24]]*.

Astin ble født i Santa Monica i California. Hans mor var skuespilleren Patty Duke. Han oppdaget i 1994 at hans biologiske far var Michael Tell, en skribent som skrev og publiserte artikler i den jødiske avisen *[[The Las Vegas Israelite]]*. Ekteskapet mellom Patty Duke og Michael Tell ble annullert kort tid før hennes giftemål med John Astin.

Sean Astin er den eldre halv-broren til Mackenzie Astin, som også er skuespiller.

## Referanser


## Eksterne lenker
* 
*
Fylkesvei 2178

**Fylkesvei 2178** går mellom Ulvsjøen og Østenheden i Trysil kommune.

Frem til 2019 hadde veien betegnelsen fylkesvei 584 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Neotango

**Neotango** eller **tango nuevo** er argentinsk tango med moderne og klassiske tangobevegelser i harmoni med musikk i alle kategorier.
Dansebevegelsene i neotango inneholder i tillegg elementer fra andre latinamerikanske danser, moderne dans og nyere former for dans.
Neotango blir derfor oppfattet som mer "fleksibel" og "organisk" enn den klassiske tangoens dansebilde.
Kombinasjonen av alle danse-elementene sammen med fleksibiliteten i musikken, gjør at dansen blir variert både i bevegelser, dynamikk og rytme.
Neotango regnes derfor idag som den mest interessante pardansen, og er den dansen som utvikler seg mest.

Neotango kan danses enkelt og avansert i rytmer og bevegelser.
Valget ligger på dem som danser og danserens kompetanse. 
Instruktøren på neotangokursene vil instruere utøverne i mange dansemuligheter, noe som gjør dansen svært interessant og mer utfordrende enn andre danser som bygger på faste kombinasjoner og rytmebilder.
Likevel vil neotango egne seg godt for dem som aldri har danset før, siden man kan starte enkelt og bygge seg opp, trinn for trinn, til det dansenivået man ønsker.
Neotango kan danses på både små og store gulvflater med mange eller få folk på dansegolvet.

Neotango inneholder ingen faste trinnkombinasjoner eller strukturer. Neotango inneholder en del «byggesteiner» som danseren kan improvisere omkring. Danseren står fritt til å bruke danseparametrene på sin måte. Dette gjelder såvel
rytmiske fantasier/kombinasjoner, tekniske og dynamiske fantasier/kombinasjoner.
Neotango inneholder en del teknikker som er nære/tette eller åpne i forhold til de to som danser. Slik blir dansen variert og interessant med et større potensial for den enkelte dansers fantasi.
Bernard Hill

**Bernard Hill** (1944–2024) var en britisk skuespiller som drev med både film, teater og tv. Han gikk på Xaverian College og Manchester Polytechnic School of Drama. 

Han spilte roller som Kong Theoden i *[[Ringenes herre]]*-trilogien og kaptein Edward J. Smith i *[[Titanic (1997)|Titanic]]*.

Bernard Hill var en erfaren rytter, og hadde lilla belte i karate.

## Filmografi
Et utvalg av filmene Hill spilte i:
* 1982 – *[[Gandhi (film)|Gandhi]]* som sergeant Putnam
* 1984 – *[[Mytteriet på Bounty (1984)|Mytteriet på Bounty]]* som William Cole
* 1996 – *[[Savannens herskere]]* som Dr. David Hawthorne
* 1997 – *[[Titanic (1997)|Titanic]]* som Edward J. Smith
* 2002 – *[[The Scorpion King]]* som Philos
* 2002 – *[[Ringenes herre: To tårn]]* som kong Theoden
* 2003 – *[[Ringenes herre: Atter en konge]]* som kong Theoden
* 2003 – *[[Gothika]]* som Phil Parsons
* 2004 – *[[Wimbledon (film)|Wimbledon]]* som Edward Colt
* 2015 – *[[Unforgotten]]* som Robert Greaves

## Referanser


## Eksterne lenker
*
Manilabukten

**Manilabukten** er en bukt som skaper utmerkede havneforhold i det sentrale Luzon, Filippinenes største øy. I bukten ligger Manilas havn. Bukten er på sitt smaleste der den møter Sør-Kina-havet i vest; kun 19 km bred. På det bredeste er den 48 km. Mariveles, i provinsen Bataan, har en liten havn ved nordsiden av buktens munning. På sørsiden, en del lenger inne, er det kloformede Sangley Point, der den tidligere Cavite Naval Base lå.

Bukten er omgitt av vulkaner på alle kanter, de fleste av dem døde eller sovende. Bataanhalvøya ligger i nordvest, og i sør er provinsen Cavite.

I buktens munning er det flere små øyer. Den største er Corregidor, som ligger tre kilometer fra Mariveles på Bataan, og som sammen med øya Caballo, deler munningen til bukten i en nordlig og en sørlig seilingskanal. Corregidor var tungt befestet av amerikanerne da annen verdenskrig brøt ut i Stillehavet. I sørkanalen er øya El Fraile, og noe lenger ute og mot sør er øya  Carabao. El Fraile med sine 16&nbsp;000&nbsp;m² har ruiner etter det amerikanskbygde Fort Drum, et øyfort som skulle forsvare sørkanalen. 

I sør og nord er det en rekke mindre havner. På Bataan er den filippinske hovedhavnen for oljeimport, i Orion. 

Det pågikk viktige krigshandlinger i bukten i 1898 og 1942.

## Eksterne lenker
* Fort Drum:Concrete Battleship of the Philippines
* Manila Bay-fotos
Orlando Innamorato

***Orlando Innamorato*** (*Den forelskede Orlando*) er et episk dikt skrevet av den italienske renessanseforfatteren Matteo Maria Boiardo. Diktet er skrevet *[[ottave rime]]*, en italiensk verseform bestående av en jambisk strofe i femtakt på åtte rader, totalt på 68 cantoer og en halv, og skrevet i et alderdommelig pittoresk og dialektpreget italiensk. 

Boiardo begynte på diktet da han var rundt 38 år gammel, men avbrøt skriving midt i tredje boks niende sang på grunn av den venetianske krigen. Der hvor Boiardo avbryter skriving er det en berømt strofe hvor han uttrykker sin fortvilelse over at franskmennene har rykket inn i Italia med en hær. Han fortsatte skrivingen senere og fram til 1486, men diktet ble aldri endelig fullført.

*Orlando Innamorato *er en romanse som handler om reisene til den heroiske ridderen Orlando (en italiensk parafrase over den tilsvarende franske Roland). Emnet er i stor grad lånt fra franske heltesagn og de arturiske legender, men Boiardo la til en overbygning fra eget hode. Som handlingsgang er det ikke spunnet rundt en enkeltstående sentral handling, men den innviklete labyrint av utspekulerte av utstuderte episoder er tilsynelatende lenket sammen, først med søken etter den vakre Angelica av den kjærlighetshungrende Orlando og andre forelskete riddere, deretter med forsvaret av Albracca av Angelicas far, kongen av Cathay, det vil si Kina, mot de beleirede tatarer, og endelig med maurernes beleiring av Paris og deres kamper mot Karl den stores hær. 

Orlando er den vandrende ridder som lever og dør for sin kjærlighet og kjærlighetssorg. Kvinner med harde hjerter volder dem store anstrengelser. Orlandos store flamme Angelica har drukket av en forhekset kilde og blir forelsket i hans rival, men om Boiardo hadde tenkt at Angelica skulle bøye av og finne tilbake til Orlandos armer er uvisst da diktet ikke kommer til denne eventuelle vendingen.

Til tross for diktverkets uferdige tilstand og noen mangler i verseføttene er Boiardos *Orlando Innamorato* betraktet som et enestående kunstverk som gir ekko av poetens brennende hengivenhet for Kjærlighet og Lojalitet, og som sprer varme og lys gjennom årene der hvor de samme årene har etterlatt andre legender fargeløse og kalde.

*Orlando Innamorato* ble første gang utgitt i 1495. Etter 16 utgaver ble det ikke gjenutgitt før etter nær tre århundrer. 

Francesco Bernis omkalfatring av *L'Orlando* skjedde i 1542.

## Se også
* Renessansens litteratur

## Litteratur
*C. Bologna: *Tradizione e fortuna dei classici italiani*, Torino, Einaudi, 1993, vol. I
*G. Bertoni: *La biblioteca estense e la coltura ferrarese ai tempi del duca Ercole I (1471-1505)*, Torino, Loescher, 1903
The Devonsville Terror

***The Devonsville Terror*** er en amerikansk Thriller-Grøsser fra 1983 regissert av Ulli Lommel. Filmen handler om en ung kvinne som kommer flyttende til en amerikansk småby. Det lille stedet preges av fordommer, spesielt overfor kvinner. En gang for 300 år siden ble tre hekser brent i byen. Nå tror deler av befolkningen at den unge kvinnen er en reinkarnasjon av den ene av heksene. Hovedrollene spilles av Suzanna Love, Donald Pleasence og Robert Walker Jr.

## Handling
Dr. Warley er en landsbylege som på fritiden etterforsker historien om forbannelsen som ble kastet over den lille byen Devonsville i New England for 300 år siden. Forbannelsen har sitt utgangspunkt i brenningen av tre hekser i byen i 1683, hvorpå den ene heksa kaster ut forbannelsen mens hun blir brent på bålet. 300 år senere kommer tre selvstendige kvinner flyttende inn til byen, noe som provoserer store deler av den fordomsfulle mannlige delen av byens innbyggere. Det blir ikke bedre av at den ene av kvinnene, Jenny, begynner å vise interesse for byens hemmelighet. Det viser seg senere at hun er en reinkarnasjon av heksa fra fortiden.

## I rollene
*Suzanna Love –  Jenny Scanlon 
*Robert Walker Jr. –  Matthew Pendleton (as Robert Walker) 
*Donald Pleasence –  Dr. Warley 
*Paul Willson –  Walter Gibbs 
*Mary Walden –  Chris 
*Deanna Haas –  Monica

## Eksterne lenker
*
Claudia L. Johnson (litteraturviter)

**Claudia L. Johnson** er en amerikansk litteraturviter. Hun er Murray professor i engelsk litteratur ved Princeton University. Johnson har spesialisert seg på den engelske restaurasjonen og engelsk 1700-talls litteratur, med et fokus på romanen. Hun er også interessert i feministisk teori og studier av kjønn (gender studies). Johnson er kjent for sine bøker om Jane Austen og Mary Wollstonecraft.

## Referanser
Qujing

**Qujing** (kinesisk: 曲靖, pinyin: *Qǔjìng*; Wade-Giles: *Ch'ǔ-chìng*) er en by på prefekturnivå med 5&nbsp;352&nbsp;000 innbyggere i provinsen Yunnan i Folkerepublikken Kina.

Prefekturet har mye industri, og er etter Kunming provinsen Yunnan mest folkerike.

## Administrativ inndeling
Byprefekturet Qujing har jurisdiksjon over ett distrikt (区 *qū*), ett byfylke (市 *shì*) og 7 fylker (县 *xiàn*).

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Eksterne lenker
*  
* Qujing – Asia Harvest 
* Fotos fra Qujing i ''Panoramio''
Emil Constantinescu

**Emil Constantinescu** (født 1939) var Romanias president i perioden 1996–2000.

Ved presidentvalget i 1992 tapte han for Ion Iliescu. Ved presidentvalget i 1996 vant han over Ion Iliescu. I 1997 gjenopprettet han Mikael av Romanias statsborgerskap.

Constantinescu ble 1. juli 1999 tildelt storkors av St. Olavs orden.

Det norske kongeparet var på tre dagers offisielt besøk hos Constantinescu i Romania i februar 1999.

## Referanser


## Eksterne lenker
*
Ramiz Alia

**Ramiz Alia** (født 18. oktober 1925, død 7. oktober 2011)) var leder av det kommunistiske Albania fra 1985 til 1991 og president i republikken Albania fra 1991 til 1992. Enver Hoxha utpakte ham som sin etterfølger, og han overtok makten etter Hoxas død i 1985. I 1992 ble han arrestert, mistenkt for å ha drevet med korrupsjon. To år senere ble han dømt til åtte års fengsel for maktmisbruk, underslag av offentlige midler og for å ha krenket grunnleggende menneskerettigheter.

## Referanser
Lincang

**Lincang** (Forenklet kinesisk: 临沧; tradisjonell kinesisk: 臨滄; pinyin: *Líncāng*; Wade-Giles: *Lín-ts'āng*) er et byprefektur sørvest i Folkerepublikken Kinas sørvestligste provins, Yunnan. I fjellene her bor Wafolket. Det ble ansett som for «vilt» til å interessere tilgrensende makter, som både det britiskstyrte Burma og Kina. Muligens hadde wa-folkets ry som hodejegere noe med dette inntrykket å gjøre.  

## Administrative enheter
Byprefekturet Lincang har jurisdiksjon over ett distrikt (区 *qū*), 4 fylker (县 *xiàn*) og 3 autonome fylker (自治县 *zìzhìxiàn*).

## Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang.

## Eksterne lenker
*  
* Kart over Lincang 
* Fotos fra Lincang i ''Panoramio''
Oolong

**Oolong** (forenklet kinesisk: 乌龙茶, tradisjonell kinesisk: 烏龍茶, pinyin: *wulongcha*) er en kategori te som ligger mellom de svarte og de grønne teene. Den blir først og fremst produsert i provinsen Fujian i Kina. Den kalles også *qingcha* 青茶, «mørkegrønn-brun te». Under fremstillingen lar man tebladene oksidere, men avbryter prosessen før teen rekker å bli helt svart. Forskjellige sorter er oksidert i forskjellig grad og har derfor varierende avstand til grønn og svart te. 

Oolong betyr «svart drage» på kinesisk. Den fremstilles foruten i Fastlands-Kina i Taiwan («Formosa-oolong») også i mindre kvantiteter i Sri Lanka. En av de mest kjente sortene er *[[Tie Guanyin]]*, «Jern-Guanyin».

Det er noe strid om når oolong-teen først ble produsert, men det meste tyder på at det var under Ming-dynastiet. Oolong er den teen som vanligvis benyttes i den kinesiske teseremonien.

## Oolongsorter
Oolongte er utbredt i et langt større område enn det opprinnelige. Nå inndeles oolong, likesom mange andre tesorter, etter hvilken region den kommer fra. De største teproduserende regionene er Wuyi og Anxi i Fujian, Guangdong samt på Taiwan (der ofte kalt ved sitt gamle navn *Formosa* i tesammenheng).

### Anxi
 
Anxi i Fujian produserer noen av de mest kjente oolonger i verden, deriblant den kanskje aller mest kjente, Tie Guanyin. De er kjent for allment å være veldig grønne, lavoksiderte og oftest urøstede. Selv velrøstede former av disse teene forekommer, men er ikke særlig vanlige.

* Huang Jin Gui (黃金桂)
* Mao Xie (毛蟹)
* Rou Gui (肉桂)
* Ruan Zhi (软枝 eller 軟枝)
* Tie Guanyin (铁观音 eller 鐵觀音)

### Wuyi

Teer fra Wuyi, ofte kalt Yancha (岩茶, *Rock tea*) eller Wuyi Yancha, er kjent for å være mørke: sterkt oksiderte og røstede. Blant de mer kjente teene finner man Si Da Ming Cong, Wuyis fire kjente teer: Da Hong Pao, Shui Jin Gui, Tie Luo Han og Bai Ji Guan.

* Bai Ji Guan (白鸡冠)
* Ban Tian Yao (半天腰, 半天妖 eller 半天夭) 
* Da Hong Pao (大红袍)
* Huang Guan Yin (黃觀音)
* Jin Yao Shi (金钥匙 eller 金鑰匙)
* Shui Jin Gui (水金亀)
* Shui Xian eller Shui Hsien (水仙)
* Qi Lan (奇兰 eller 奇蘭)
* Rou Gui (肉桂)
* Tie Luo Han (鉄羅漢)

### Formosa

Formosa (Taiwan) er en stor produsent av oolongteer og opprinnelsen til mange teelskeres favorittoolong Dong Ding.

* Ali Shan (阿里山茶)
* Dong Ding (凍頂)
* Dongfang Meiren (東方美人茶)
* Lishan (梨山)

### Guangdong
Guangdong er fremst kjent for Dan Cong (单枞), en sort te kjent for å kunne imitere smaker av mange forskjellige blomster og frukter.

### Andre kjente oolonger
**Innen Kina**
* Pouchong (包種茶)

**Utenfor Kina**
* Afrikansk oolong
* Darjeeling oolong
* Nepalsk oolong
* Thailandsk oolong
* Vietnamesisk oolong

## Litteratur
*
Michael O’Hare

**Michael O'Hare** (1952–2012) var en amerikansk skuespiller. Han er kjent for sine hovedrolle i *[[Babylon 5]]*, der han spilte rollefiguren Jeffrey Sinclair, commander på romstasjonen  Babylon 5.

O'Hare ble født i Chicago i Illinois. Han var med i flere teater-oppsettinger i New York-området, inklusive rollen som oberst Jessup i den originale scene-versjonen av *A Few Good Men* (rollen ble spilt av Jack Nicholson i filmversjonen).

I 1992 fikk han hovedrollen som Commander Jeffrey Sinclair i science-fiction fjernsynsserien *[[Babylon 5]]*. O'Hare var i serien den første sesongen, men både han og seriens produsent J. Michael Straczynski sa at avgjørelsen om at rollefiguren skulle forsvinne var gjensidig og etter avtale. O'Hare kom tilbake og spilte «Jeffrey Sinclair» i to senere episoder i serien, slik at produsentene kunne ordne opp i løse tråder. Han har også vært med i to av filmene basert på Babylon 5.

## Utvalgt filmografi
* 1997–2000 – *Law & Order*, tv-serie 2 episoder
* 1998 – *[[Babylon 5: In the Beginning]]*, film
* 1994–1996 – *[[Babylon 5]]*, tv-serie 25 episoder
* 1993 – *[[Babylon 5: The Gathering]]*, film
* 1991 – *[[L.A. Law]]*, tv-serie 1 episode
* 1982 – *T.J. Hooker*, tv-serie 1 episode
* 1976 – *The Adams Chronicles*, mini-serie på fjernsyn

## Referanser


## Eksterne lenker
*
Bark (album)

***Bark*** er det sjuende studioalbumet til det amerikanske rockebandet Jefferson Airplane. Det var det første albumet bandet ga ut etter at bandets grunnlegger Marty Balin hadde sluttet. Det ble utgitt i 1971. 

## Sporliste

#«When the Earth Moves Again» (Paul Kantner) – 3:54 
#«Feel So Good» (Jorma Kaukonen) – 4:36 
#«Crazy Miranda» (Grace Slick) – 3:23 
#«Pretty as You Feel» (Joey Covington / Jack Casady / Jorma Kaukonen) – 4:29 
#«Wild Turkey» (Jorma Kaukonen) – 4:45 
#«Law Man» (Grace Slick) – 2:42 
#«Rock And Roll Island» (Paul Kantner) – 3:44 
#«Third Week in the Chelsea» (Jorma Kaukonen) – 4:34 
#«Never Argue with a German if You're Tired or European Song» (Grace Slick) – 4:31 
#«Thunk» (Joey Covington) – 2:58 
#«War Movie» (Paul Kantner) – 4:41

## Eksterne lenker
*
Sam Totman

**Sam Totman** (født 26. april 1979 i Hertfordshire, England) er gitarist og låtskiver for power metal-gruppa Dragonforce. Han var medlem av bandene «Demoniac» og «Shadow Warriors» og spilte musikk i flere ulike sjangre før han begynte i Dragonforce.

## Oppvekst
Totman ble født i England, men flyttet til New Zealand ganske tidlig. Han begynte å spille klassisk gitar som niåring; først flere år senere begynte han med elektrisk gitar.

## Gitarer
* Ibanez STM – Sam Totman Signature Model
* Ibanez VBT700 Custom V
* 
* Ibanez IC400 Iceman
* Ibanez Iceman ICT700
* Peavey XXX Cab
* Før Totman fikk sponsoravtale med Ibanez, brukte han en Jackson RR3, der Neck Pickup var fjernet og Bridge Pickup var byttet til en DiMarzio Evolution. 
* I starten av DragonForces karriere spilte han på en Kramer Vanguard.

## Eksterne lenker
* 
* 
*
Folkefronten (Estland)

**Folkefronten** (estisk: *Rahvarinne*) var en demokratisk opposisjonsbevegelse i Estland i glasnosttiden. Folkefronten ble dannet i 1988, opprinnelig til støtte for Mikhail Gorbatsjovs reformpolitikk, og kom til å spille en viktig rolle i Estlands løsrivelse fra Sovjetunionen.

I løpet av glasnost kom flere demokratiske protester i Estland til overflaten. Folkefronten ble dannet på initiativ fra «reformkommunisten» Edgar Savisaar i en direktesending på ETV i april 1988. Savisaar og Marju Lauristin stilte seg i spissen for organisasjonsdannelsen i oktober samme år. De sluttet krefter med liberalere i kultureliten, som Heinz Valk, Rein Veidemann, Mati Hint og Peet Kask, og fikk tilslutning av blant andre miljø- og kulturvernere, som Endel Lippmaa og Lennart Meri.

Den estiske folkefronten hadde motstykker i de andre baltiske landene: Folkefronten i Latvia og Sąjūdis (Bevegelsen) i Litauen. I 1989 organiserte de den baltiske vei, en fredelig massedemonstrasjon mot sovjetisk okkupasjon, der én til to millioner mennesker holdt hender fra Tallinn i nord til Vilnius i sør.

Folkefronten har som politisk organisasjon blitt kalt et «protoparti». Det fanget opp mange politiske strømninger som hadde til felles at de ønsket å avskaffe kommunistpartiets maktmonopol og sørge for en myk overgang til demokratisk styre. Forholdet til mer radikale uavhengighetsbevegelser, som Det estiske nasjonale uavhengighetspartiet (ERSP) og grasrotparlamentet Den estiske kongressen, var komplisert.

Fra 1990 til 1992 var Savisaar sjef for en overgangsregjering til nasjonalt, demokratisk styre med basis i Folkefronten. Regjeringens krisepolitikk medvirket til at Folkefronten ble fliset opp.

Savisaar dannet Det estiske senterpartiet på restene av Folkefronten i 1991, men brukte Folkefrontens navn på valgforbundet ved det første frie parlamentsvalget i 1992 og fikk 12,2 prosent av stemmene. Folkefrontens organisasjon ble formelt oppløst i november 1993.

## Referanser
Videodrome

***Videodrome*** er en kanadisk science fiction-grøsser fra 1983 regissert av David Cronenberg. Filmen handler om en TV-sjef som trekkes inn i en verden av galskap og bisarre fantasier i jakten etter stadig sterkere kost å sende på kanalen. Hovedrollen spilles av James Woods, mens sentrale biroller spilles av Deborah Harry og Sonja Smits.

## Handling
Max Rem leder kabelfjernsynskanalen Kanal 83. For å kunne hevde seg i konkurransen med alle de andre tilbudene markedet, har han funnet ut at det er nødvendig å satse mer utradisjonelt. Stasjonen hans sender derfor programmer med både mykporno og vold. Men han er stadig på jakt etter ny og kraftigere kost. En dag blir han gjort oppmerksom på noen signaler som er fanget opp fra en satellitt og som viser noe som fremstår som autentisk vold og tortur. Programmet kommer fra Pittsburgh og heter Videodrome. Max blir interessert i å komme i kontakt med produsenten, men blir advart, blant annet av agenten Marsha. Maxs venninne Nikki blir også interessert og reiser til Pittsburgh for å være med i programmet. Max får vite at volden og torturen er ekte og at det dreier seg om såkalt «Snuff-film». Samtidig med dette blir han dratt lenger og lenger inn i en bevissthet som gjør det stadig vanskeligere for ham å skille mellom fantasi og virkelighet. Etterhvert befinner han seg i en fantasiverden der de mest bisarre hendelser trer frem. Han klarer imidlertid å skjønner at manipulerte tv-bilder har plantet disse hallusinasjonene i ham.

## Om filmen

### Anmelderne og popularitet
*Videodrome* ble ingen kommersiell suksess, men ble godt mottatt av anmelderne.

*[[Aftenposten]]* gav den terningkast fem, mens *[[VG]], [[Dagbladet]]* og *[[Dagsavisen]]* gav den tre.

### Priser
Den ble kåret til årets Science fiction-film ved Brussels International Festival of Fantasy Film. Cronenberg vant prisen for beste regi ved kanadiske Genie Award.

### Annet
Den ble ikke satt opp på norske kinoer, men ble utgitt på leievideo av Esselte video rundt 1985.

## I rollene
*James Woods : Max Renn
*Deborah Harry : Nicki Brand
*Sonja Smits : Bianca O'Blivion
*Peter Dvorsky : Harlan
*Les Carlson : Barry Convex
*Jack Creley : Brian O'Blivion
*Lynne Gorman : Masha
* Julie Khaner : Bridey James
* Reiner Schwarz : Moses
* David Bolt : Raphael
* Lally Cadeau : Rena King

## Referanser


## Eksterne lenker
*
Christian Gottfried Körner

**Christian Gottfried Körner** (født 2. juli 1756 i Leipzig, død 13. mai 1831 i Berlin) var en tysk forfatter, jurist, dommer og frimurer. Han var utgiver av den første fullstendige utgaven av vennen Friedrich Schillers verk, og av sin sønn Theodor Körner etterlatte dikt. Schiller diktet «Ode til gleden» for Körner.

## Publikasjoner
* Ueber die Freiheit des Dichters bei der Wahl seines Stoffs, 1789
* Raphael an Julius, 1789
* Über Charakterdarstellung in der Musik. 1795
* Schillers brevveksling med Körner, Berlin 1847
* Ästhetische Ansichten, Leipzig 1808
* Versuche über Gegenstände der innern Staatsverwaltung, Dresden 1812 
* Deutschlands Hoffnungen, Leipzig 1813
* Rede: Ideen über Freimaurerei.

## Referanser


## Eksterne lenker
*
Fijiansk hindi

**Fijiansk hindi** eller **fijiansk hindustani** (latinsk **', [[devanagari]] **') er et indoarisk språk som snakkes på Fiji og av utvandrede fijianske indere. Språket er basert primært på awadhi og bhojpuri, men inneholder også ord fra andre indiske språk. Språket har også lånt inn ord fra det germanske språket engelsk og det austronesiske språket fijiansk. Begge disse språkene er sammen med fijiansk hindi offisielle språk på Fiji. Lydverket i fijiansk hindi har blitt påvirka av de omkringliggende stillehavsspråkene, og dette fører til at språket er uforståelig for folk som snakker indisk hindi.

## Referanser
Mâliâraq Vebæk

**Mâliâraq Vebæk** (født **Kleist** 20. april 1917 i Narsamijit, død 25. februar 2012 i Søborg) var en grønlandsk forfatter og lærer. Hennes fulle navn var **Marie (Mâliâraq) Athalie Qituraq Vebæk**.

Hennes foreldre var Hans Hoseas Josva Kleist og Bolette Marie Ingeborg Chemnitz, og både faren og morfaren var prester. Faren var dessuten politisk aktiv, og satt i kommunerådet i Nanortalik kommune og i Grønlands Landsråd. Hun giftet seg i 1945 med Christen Vebæk, og sammen fikk de to barn. 

I 1932 ble det etablert en *[[efterskole]]* (videreutdanning etter folkeskolen) for jenter i Aasiaat. Her fikk hun plass, og selv om dette var en «eliteskole» gikk hun ut som beste elev fra sitt adgangskull, inklusive den parallelle efterskolen for gutter. Takket være dette fikk hun av *Komitéen for Grønlænderinders Uddannelse* tilbud om videre utdanning i Danmark. 

Hun og ektemannen flyttet etter 2. verdenskrig til Danmark, men hun var mye i Grønland også etter dette. Både hun og ektemannen forsket i den muntlige fortellertradisjonen på Grønland, og hun samlet mye av dette stoffet for å skrive bøker, og artikler i aviser og magasiner. Hun jobbet også som tolk, og litt for Grønlands Radio. 

Hun bodde sine siste mange år i Søborg, litt utenfor København. Begravet på Gladsaxe Kirkegård.

## Bøker
* 1981 – *[[Búsime nâpinek]]*, den første grønlandske romanen utgitt, som er skrevet av en kvinne
** 1982 – *Historien om Katrine* – samme bok utgitt på dansk
* 1983 – *Niperujûtit*, sangbok
* 1990 – *Navaranaaq og de andre*
** 1996 – *Navaranaaq allallu* – samme bok utgitt på grønlandsk
* 1992 – *Ukiut trettenit qaangiummata*, en oppfølgelse av Búsime nâpinek
** 1997 – *Tretten år efter* – samme bok utgitt på dansk
* 1995 – *Sassuma Arnaanut pulaarneq*, barnebok
** 1995 – *Besøg hos havets moder* – samme bok utgitt på dansk

## Referanser


## Kilder
* Mâliâraq Vebæk biografi på inuit.uqam.ca
*Dansk Kvindebiografisk Leksikon – Mâliâraq Vebæk
* Intervju med Vebæk på hennes 90-årsdag
Manifest mot mobbing

**Manifest mot mobbing**, eller *Manifest mot mobbing – et forpliktende samarbeid for et godt lærings- og oppvekstmiljø*, er en serie manifester og tiltaksplaner som skal forhindre mobbing blant barn og unge i Norge. Dokumentene er underskrevet av representanter for regjeringen, KS (tidligere Kommunenes sentralforbund), Utdanningsforbundet og Foreldreutvalget for grunnskolen. De uttrykker støtte til og konkrete planer for arbeid for at barn og unge ikke skal bli utsatt for krenkende ord eller handlinger som mobbing, diskriminering eller utestenging. Partene jobber for et godt lærings- og oppvekstmiljø. 

Det første Manifest mot mobbing gjaldt for perioden 2002–2004, og ble signert 23. september 2002 av daværende statsminister Kjell Magne Bondevik, daværende utdanningsminister Kristin Clemet med flere. En evaluering gjort av Rogalandsforskning i 2004 konkluderte med at forventningene til manifestarbeidet stort sett så ut til ha blitt innfridd. Et nytt manifest ble skrevet for perioden 2005–2007. Manifest mot mobbing 2006–2008 bygget videre på erfaringene fra de to forrige manifestperiodene. Partene la særlig vekt på tydelig ledelse, lokal handling, å inkludere foreldrene og at tiltakene mot mobbing skulle være koordinerte og langsiktige.

På vegne av regjeringen signerte statsminister Jens Stoltenberg det fjerde Manifest mot mobbing 27. januar 2011. Samtidig ble startskuddet for en kampanje mot digital mobbing markert. Manifestet skal gjelde for fire år framover og legger stor vekt på å forankre mobbearbeidet sterkere lokalt. Manifestet 2011–2014 ble i tillegg undertegnet av: Halvard Skard (KS), Mimi Bjerkestrand (Utdanningsforbundet), Loveleen Rihel Brenna (Foreldreutvalget for grunnopplæringen), Jan Davidsen (Fagforbundet), Stein Grøtting (Skolenes Landsforbund), Solveig Hvidsten Dahl (Norsk skolelederforbund), Lena Jensen (Foreldreutvalget for barnehager)

## Referanser





## Eksterne lenker
* Tiltaksplan for Manifrest mot mobbing 2005-2007 (nedlastbart pdf-dokument)
* Manifest mot mobbing 2011-2014 (link til hele manifestet nederst på siden)